Obaveštavamo Vas da će se prvi čas Konsultativne nastave iz FIZIKE za novi ciklus rada u Centru za talente  održati u **SUBOTU 30. oktobra sa početkom u 15.00 časova  UŽIVO  u prostorijama Centra Ustanička 64 VI sprat.**

**Predavač/mentor : Prof.dr Sanja Jevtić**

Ukoliko posle 30. oktobra zbog epidemioloških mera ne bude moguće nastavu izvoditi uživo, ista će se održavati onlajn.  Za onlajn nastavu je predviđena platforma MICROSOFT TEAMS, a svi koji se odluče da rade dobiće upustva i kredencijale za logovanje na platformu.

S obzirom na kasniji početak rada Centra i Kalendarom takmičenja, biće potrebno da uložite malo više vremena kako bi postigli cilj i završili svoj projekat. Zato Vas molimo da se dobro presaberete i da ne počinjete ako mislite da niste u mogućnosti da završite.

Takmičenja :

1. Smotra istraživačkih radova učenika srednjih škola - predaja apstrakata je do 10. februara 2022.

2. Takmičenje talenata učenika srednjih škola - predaja radova je do 5 aprila 2022.

3. Takmičenje talenata učenika osnovnioh škola - predaja radova je do 5 aprila 2022.

4. International Conference of Young Scientists   -  7-13 april 2022 /učestvuju samo srednjoškolci najbolji sa Smotre/  Beograd

5. World Innovative Science Fair / juli, tačan datum se nezna/ - učestvuju osnovci i srednjoškolci/  Indonezija

6. World Innovative Science Project Olympiad (WISPO)- učestvuju osnovci i srednjoškolci/   Indonezija

7. “International Avicenna Youth Science Fair (IAYSF)” - učestvuju osnovci i srednjoškolci/  Irak

8.  World Invention Competition And Exhibition (WICE)  - učestvuju osnovci i srednjoškolci/  Malezija

9.  International Research Competition for Young Scientist „IRCYS“ - učestvuju osnovci i srednjoškolci/   Indonezija

10. BUCA IMSEF - Internacionalni festival nauke Turska - učestvuju samo srednjoškolci,

I još dva međunarodna takmičenja u rezervi.

U zavisnosti od kvaliteta Vaših radova i normalno elokvencije za prezentovanje na Engleskom jeziku, zavisi na koliko međunarodnih takmičenja ćemo učestvovati.

Svakako da ćemo gledati da što više vas učestvuje, nikako se ne može desiti da jedan rad ide na više takmičenja.

Nadamo se da ćemo biti u prilici da otputujemo na neko od navedenih takmičenja.

Naravno sve instrukcije,  upustva i smernice za izradu radova i apstrakata za svako takmičenje /bilo domaće ili međunarodno/ posebno, dobićete od Centra.

Obaveze polaznika prema centru je GODIŠNJA ČLANARINA.

Godišnja članarina iznosi 5.000,00 RSD Uplaćuje se jednokratno do 20. novembra 2021. godine

na račun Centra 840-2014666-06

Svrha uplate : Godišnja članarina

Uplatilac : Obavezno ime i prezime polaznika /ne roditelja/

Primalac: Centar za talente Beograd

**Plaćanja članarine su oslobođeni:**

**1. Učesnici letnjeg kampa Blaževo-Kopaonik 2021**

**2. Osvajači MEDALJA na internacionalnim takmičenjima do 1. novembra 2021.**

Molimo sve koji nisu iz bilo kog razloga u mogućnosti da uplate članarinu do 20 novembra da nakon tog datuma kontaktiraju Centar zbog promene broja računa.

**Nakon uplate potrebno je da preuzmete svoju ČLANSKU KARTU za 2021/2022 godinu.**

Molimo Vas takođe da ako nekoiz bilo kog razloga ne može da prisustvuje času  30 oktobra, a želi da radi na istraživačkom projektu, to javi mejlom.

Nedolazak na prvi čas smatraćemo odustajanje od rada za naredni ciklus školska 2021/22 godina.

S poštovanjem

RCT BEOGRAD 2

Nikola Srzentić

direktor